Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: valószínûsíthetõ, felhívjuk figyelmét arra, hogy milyen feltételekkel és milyen jogi szolgáltatásokat igényelhet a jogi segítségnyújtásról szóló 2003. évi LXXX. törvény (Jst.) keretében.
Paragraph Index: 1867

valószínûsíthetõ, felhívjuk figyelmét arra, hogy milyen feltételekkel és milyen jogi szolgáltatásokat igényelhet a jogi segítségnyújtásról szóló 2003. évi LXXX. törvény (Jst.) keretében. A Jst. egyelõre kizárólag peren kívüli ügyekben teszi lehetõvé a jogi segítségnyújtást, ennek keretében a jogi segítõ tanácsot ad, beadványt és egyéb iratokat szerkeszt (szükség esetén a keresetlevelet is elkészíti), illetve jogi felvilágosítást nyújt a mindennapi megélhetéssel kapcsolatos kérdésekben (például lakhatási, hagyatéki ügyek, közüzemi tartozások). Meghatározott ügyekben, így például vám-, vállalkozási- és hitelügyekben, illetve ingatlan-adásvételi szerzõdések vonatkozásában (kivéve a lakás elidegenítésére és megterhelésére vonatkozó tanácsadást) kizárt a támogatás. A jogi segítségnyújtás rászorultsági alapon igényelhetõ, ennek keretében – a rászorultság mértékétõl függõen – lehetõség van a jogi szolgáltatás díjának állam általi fedezésére, illetve megelõlegezésére. Az állam fedezi a szolgáltatás díját, amennyiben az ügyfél családjában az egy fõre jutó havi nettó jövedelem nem haladja meg az öregségi nyugdíj mindenkori legkisebb összegét, és vagyona nincs, illetve az ügyfél jövedelmi és vagyoni viszonyaira tekintet nélkül meghatározott körülmények fennforgása esetén (például ha az ügyfél közgyógyellátásban részesül vagy átmeneti szállást igénybe vevõ hajléktalan).110 Az állam legfeljebb egy éves idõtartamra megelõlegezi a jogi szolgáltatás megfizetésének díját, amennyiben az ügyfél rendelkezésre álló havi nettó jövedelme nem haladja meg a tárgyévet megelõzõ második év – a Központi Statisztikai Hivatal által közzétett – nemzetgazdasági bruttó havi átlagkeresetének 43%-át, és vagyona nincs. A támogatás iránti kérelmeket – az erre szolgáló formanyomtatvány kitöltésével, a szükséges mellékleteket csatolva – az Igazságügyi Minisztérium által felállított megyei jogi segítségnyújtó hivataloknál lehet benyújtani. A kérelem elõterjesztése illeték- és díjmentes. Kivételes esetekben közvetlenül a jogi segítõhöz is fordulhat az ügyfél, ilyenkor a támogatás utólagos engedélyezésére kerül sor. A támogatást engedélyezõ határozat birtokában az ügyfél megkeresi az általa kiválasztott jogi segítõt (ügyvédet, közjegyzõt, egyetemi jogklinikát, illetve társadalmi szervezetet). A jogi segítõi névjegyzék megtalálható a megyei hivatalokban, illetve az interneten, az Igazságügyi Minisztérium honlapján. A Jst. kiemelkedõ fontosságú jogintézményeket hozott létre a társadalom hátrányos helyzetû, rászoruló tagjai, csoportjai joghoz jutásának elõsegítésére, mind a hazai szükségleteknek, mind számos nemzetközi és európai uniós elvárásnak eleget téve ezáltal. A törvény általános érdeme, hogy a rászoruló személyek jogérvényesítéséhez – a konkrét, részben vitatható rászorultsági küszöbök alkalmazásától függetlenül is – jelentõs segítséget nyújt. A társadalom legszegényebb, legelesettebb rétegei számára ugyanis nem csupán a joghoz jutás anyagi vonzata jelent problémát, hanem gyakran az is, hogy problémájukkal mely szervhez, személyhez, illetve milyen feltételekkel fordulhatnak. A törvény által ki- 2006/162/II. szám 110 Jst. 5. § (2) bekezdés. alakított intézményrendszer jelentõségét az adja, hogy megfelelõ, elérhetõ személyi és szervezeti hátteret biztosít a legrászorultabbak joghoz jutásának biztosítására. Az Igazságügyi Minisztérium felkérésére véleményeztük a minisztérium által kidolgozott, a törvény módosítására irányuló elõterjesztést. Egyetértettünk mindazon törekvésekkel, amelyek a támogatandó ügyek körének, illetve általában a jogi segítségnyújtás „hatókörének” bõvítésére irányultak. Emellett kiemelendõk a következõ észrevételeink: Szerzõdés készítésére a törvény hatályos szabályai csupán abban az esetben adnak lehetõséget, ha a szerzõdõ felek a támogatást közösen kérik, és valamennyiük vonatkozásában fennállnak annak feltételei. E rendelkezés nem vet számot azzal a körülménnyel, hogy a legrászorultabb személyek polgári jogügyleteik során is a legkiszolgáltatottabbak körébe tartoznak, és éppen abban az esetben áll fenn fokozottan annak a veszélye, hogy megtévesztik õket, ha náluk jobb körülmények között élõ, tájékozottabb személlyel szerzõdnek (tipikus példák erre a jelenségre a lakásmaffia-ügyek). A fentiek fényében indítványoztuk annak vizsgálatát, hogy mely további esetekben lehetne kiterjeszteni a jogi segítség nyújtását a szerzõdések megkötésére is. A hatályos szabályok szerint nem lehet segítséget nyújtani alkotmányjogi panasszal kapcsolatos ügyekben.111 Tekintettel arra, hogy az alkotmányjogi panasz olyan rendkívüli jogorvoslati forma, amely kettõs alkotmányellenességre – az alkalmazott jogszabály alkotmánysértõ voltára, illetve a fél alkotmányos jogaiban bekövetkezett sérelemre – reagál, indokolatlan és aggályos, hogy annak elkészítése nem támogatható a jogi segítségnyújtás körében. Ezzel a jogalkotó sérti egyrészt az alkotmányellenes jogszabály kiiktatásához fûzõdõ társadalmi érdeket, másrészt pedig – közvetve – az érintett személy alkotmányos jogait. Indítványoztuk tehát a törvény hatályának kiterjesztését az alkotmányjogi panasszal kapcsolatos ügyekre. Az emberi jogok biztosítása érdekében távlatilag javasoltuk továbbá azt is, hogy – az Európa Tanács (93) 1. számú ajánlásával összhangban – a jogi segítség nyújtását kiterjesszék az Emberi Jogok Európai Bíróság elõtti eljárás kezdeményezésére is. Kifejeztük aggályainkat a tekintetben, hogy a rászorultsági vélelemnek csupán az a hajléktalan személy felel meg, aki átmeneti szállást vesz igénybe – a még átmeneti szállásról is kiszorult, legelesettebb személyek számára így szinte lehetetlenné válik a joghoz jutás. Javasoltuk továbbá – az Európa Tanács fenti ajánlása szellemében – a törvény személyi hatályának kiterjesztését a hontalanokra, illetve azokra a személyekre is, akik idegenrendészeti õrizetben vannak. A költségek állam általi viselésének, illetve megelõlegezésének rászorultsági küszöbértékei igen alacsonyak – javasoltuk, hogy a költségmentesség határát az öregségi nyugdíj mindenkori legkisebb összege helyett a mindenkori létminimumhoz kösse a jogalkotó. Alternatíva lehetne a költségek viselésének differenciált szabályozása is (például annak az ügyfélnek nyújtott jogi segítség díját, akinek havi nettó jövedelme az öregségi nyugdíj minimális összege alatt marad, teljes egészében az állam viselné, míg a mindenkori létminimum alatti jövedelemmel rendelkezõ személyek költségeinek felét viselné az állam). Az eljárási szabályok egyszerûsítését javasolja az Európa Tanács R. (93) 1. számú ajánlása is, illetve számos gyakorlati szempont is emellett szól. Felhívtuk az elõterjesztõ figyelmét arra is, hogy az eljárás bonyolult volta, és a jogi segítõre ennek folytán háruló adminisztrációs teher mind egyetemi jogklinikákat, mind pedig civil szervezeteket elriaszt a jogi segítõi rendszerhez történõ csatlakozástól, számos potenciális segítõtõl fosztva meg a hálózatot. Egyetértettünk azzal a törekvéssel, amely a támogatás igényléséhez szükséges formanyomtatvány felülvizsgálatára, esetleges egyszerûsítésére irányul. A törvény, illetve az elõterjesztés tolmácsolási, illetve fordítási költségekre vonatkozó rendelkezései112 megfelelnek a Ket. nyelvhasználatról szóló rendelkezéseinek.113 Az ügyfélkör rászorultságára való tekintettel azonban mégis aggályosnak ítéltük azokat, és indítványoztuk, hogy amennyiben tolmácsolással, illetve fordítással kapcsolatos költségek merülnek fel, azokat a Hivatal térítse meg a jogi segítõ részére. Megfelelõ tolmácsolás biztosítása és állami finanszírozása hiányában ugyanis gyakorlatilag a jogi segítséghez fûzõdõ jog kiüresedik a magyarul nem vagy nem kellõ szinten beszélõ személyek vonatkozásában. A Ket. rendelkezéseinek zökkenõmentes végrehajtása érdekében javasoltuk továbbá a támogatás igényléséhez szükséges formanyomtatvány kisebbségi nyelvekre történõ lefordíttatását, és elektronikus úton a megyei hivatalok, a jogi segítõk, illetve a kisebbségi önkormányzatok részére történõ rendelkezésre bocsátását. Indítványoztuk továbbá, hogy a támogatás igényléséhez szükséges nyomtatványokat, a jogi segítõi szolgálatról szóló tájékoztatókat, illetve a jogi segítõk névjegyzékét ne csupán az elõterjesztésben foglaltak szerint a helyi önkormányzatoknál, hanem a kisebbségi önkormányzatok helyiségeiben is helyezzék el. Különösen fontos a jogi segítõk listájának széles körû elterjesztése, hiszen jelenleg az a nehezen feloldható helyzet hátráltatja az ügyfelek egy részének joghoz jutását, hogy számunkra gondot okoz a nyomtatvány segítség nélküli kitöltése, azonban a megyei hivatal elérése is. Elméletileg a jogi segítõk is kötelesek díjmentesen segítséget nyújtani a kérelem elõterjesztésében, a jogi segítõk névjegyzéke 2006/162/II. szám 111 Jst. 3. § (3) bekezdés c) pont. 112 Jst. 39. § (9) bekezdés.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes